ᱜᱳᱨᱚᱠᱷᱯᱩᱨ ᱦᱚᱱᱚᱛ

ᱜᱳᱨᱚᱠᱷᱯᱩᱨ ᱦᱚᱱᱚᱛ ᱫᱚ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱗᱕ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱜᱳᱨᱚᱠᱷᱯᱩᱨ ᱰᱤᱵᱤᱡᱚᱱ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾ ᱜᱳᱨᱚᱠᱷᱯᱩᱨ ᱥᱚᱦᱚᱨ ᱫᱚ ᱱᱚᱶᱟ ᱦᱚᱱᱚᱛ ᱟᱨ ᱜᱳᱨᱚᱠᱷᱯᱩᱨ ᱰᱤᱵᱤᱡᱚᱱ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱯᱟᱪᱮ ᱨᱮᱫᱚ ᱥᱟᱸᱛ ᱠᱟᱵᱤᱨ ᱱᱚᱜᱚᱨ ᱦᱚᱱᱚᱛ, ᱥᱟᱢᱟᱝ ᱨᱮᱫᱚ ᱠᱩᱥᱤᱱᱚᱜᱚᱨ ᱟᱨ ᱫᱮᱣᱨᱤᱭᱟ ᱦᱚᱱᱚᱛ ᱟᱨ ᱠᱚᱧᱮ ᱟᱨ ᱮᱛᱚᱢ ᱨᱮ ᱫᱚ ᱢᱚᱦᱟᱨᱟᱡᱽᱜᱚᱸᱡᱽ ᱟᱨ ᱟᱡᱟᱢᱜᱚᱲ ᱦᱚᱱᱚᱛ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱱᱚᱣᱟ ᱦᱚᱱᱚᱛ ᱫᱚ ᱑᱘᱐᱑ ᱥᱟᱞ ᱨᱮ ᱟᱣᱟᱫᱷ ᱨᱤᱱᱤᱡ ᱱᱟᱣᱟᱵᱽ ᱦᱚᱛᱮᱛᱮ ᱵᱨᱤᱴᱤᱥ ᱤᱥᱴ ᱤᱱᱰᱤᱭᱟ ᱠᱚᱢᱯᱟᱹᱱᱤ ᱮ ᱮᱢᱟᱫᱮ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱑᱙᱒᱒ ᱥᱮᱨᱢᱟ ᱨᱮ ᱪᱚᱣᱨᱤ ᱪᱚᱣᱨᱟ ᱜᱷᱚᱴᱚᱱ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱢᱟᱬᱟᱝ ᱫᱚ ᱠᱚᱧᱮ ᱨᱮ ᱱᱮᱯᱟᱞ ᱥᱤᱢᱟᱹ ᱫᱷᱟᱹᱨᱤᱡ ᱵᱟᱲᱦᱟᱣ ᱞᱮᱫ ᱛᱟᱦᱮᱸᱫ, ᱢᱮᱱᱠᱷᱟᱱ ᱑᱙᱘᱙ ᱥᱟᱞ ᱨᱮ ᱱᱚᱣᱟ ᱨᱮᱱᱟᱜ ᱠᱚᱧᱮ ᱴᱷᱟᱶ ᱫᱚ ᱱᱟᱣᱟ ᱢᱚᱦᱟᱨᱟᱡᱽᱜᱚᱸᱡᱽ ᱦᱚᱱᱚᱛ ᱠᱷᱚᱱ ᱵᱷᱮᱜᱟᱨ ᱞᱮᱱᱟ ᱾

ᱚᱛᱱᱚᱜ
ᱜᱳᱨᱚᱠᱷᱯᱩᱨ ᱦᱚᱱᱚᱛ ᱫᱚ ᱒᱖°᱔᱖'N ᱟᱨ ᱘᱓°᱒'E ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓,᱔᱘᱓.᱘ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱓᱔᱕.᱑ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱯᱩᱨᱵᱚᱧᱪᱚᱞ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱞᱚᱠᱷᱱᱚᱣ ᱠᱷᱚᱱ ᱒᱗᱐ ᱠᱤᱞᱚᱢᱤᱴᱚᱨ ᱥᱟᱢᱟᱝ ᱟᱨ ᱱᱮᱯᱟᱞ ᱥᱤᱢᱟᱹ ᱠᱷᱚᱱ ᱑᱐᱒ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱨᱟᱯᱴᱤ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱜᱳᱨᱚᱠᱷᱯᱩᱨ ᱰᱤᱵᱤᱡᱚᱱ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾

ᱦᱚᱲ ᱮᱞ

᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱜᱳᱨᱚᱠᱷᱯᱩᱨ ᱦᱚᱱᱚᱛ ᱨᱮ ᱔,᱔᱔᱐,᱘᱙᱕ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱫᱚ ᱠᱨᱳᱮᱥᱤᱭᱟ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱨᱮᱱᱟᱜ ᱠᱮᱱᱴᱠᱤ ᱯᱚᱱᱚᱛ ᱨᱤᱱ ᱦᱚᱲ ᱠᱚ ᱥᱟᱶ ᱠᱚ ᱥᱚᱢᱟᱱ ᱜᱮᱭᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮ ᱔᱐ ᱟᱱᱟᱜ ᱴᱷᱟᱶ ᱮ ᱮᱢᱟᱫᱼᱟ (ᱜᱩᱴ ᱖᱔᱐ ᱠᱷᱚᱱ) ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱴᱤᱥᱤ ᱫᱚ ᱑,᱓᱓᱗ (᱓,᱔᱖᱐/ᱜᱟᱺᱴ ᱢᱤᱞ) ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱒᱐᱐᱑-᱒᱐᱑᱑ ᱥᱮᱨᱢᱟ ᱨᱮ ᱱᱚᱸᱰᱮᱱᱟᱜ ᱦᱚᱲ ᱮᱞ ᱨᱮ ᱑᱗.᱘᱑% ᱦᱤᱸᱥ ᱛᱟᱦᱮᱸ ᱠᱟᱱᱟ ᱾ ᱜᱳᱨᱚᱠᱷᱯᱩᱨ ᱨᱮ ᱡᱟᱱᱟᱝ ᱡᱟᱹᱱᱤ ᱫᱚ ᱑᱐᱐᱐ ᱠᱚᱲᱟ ᱨᱮ ᱙᱔᱔ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱟᱨ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱐.᱘᱓% ᱢᱮᱱᱟᱜᱼᱟ ᱾ ᱑᱘.᱘᱓% ᱦᱚᱲ ᱮᱞ ᱫᱚ ᱥᱚᱦᱚᱨᱤ ᱴᱚᱴᱷᱟ ᱨᱮ ᱠᱚ ᱛᱟᱦᱮᱸᱱᱟ ᱾ ᱡᱟᱹᱥᱛᱤ ᱦᱚᱲ ᱮᱞ ᱨᱮ ᱦᱟᱹᱴᱤᱧ ᱟᱠᱟᱱ ᱡᱟᱹᱛᱤ ᱟᱨ ᱦᱟᱹᱴᱤᱧ ᱟᱠᱟᱱ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱞᱮᱠᱷᱟ ᱫᱚ ᱒᱑.᱐᱘% ᱟᱨ ᱐.᱔᱑% ᱠᱟᱱᱟ ᱾

ᱯᱟᱹᱨᱥᱤ ᱠᱚ

ᱦᱚᱱᱚᱛ ᱨᱮᱱᱟᱜ ᱟᱹᱢᱟᱹᱞᱮᱛ ᱯᱟᱹᱨᱥᱤ ᱫᱚ ᱦᱤᱱᱫᱤ ᱠᱟᱱᱟ ᱟᱨ ᱫᱚᱥᱟᱨ ᱯᱟᱹᱨᱥᱤ ᱫᱚ ᱩᱨᱫᱩ ᱠᱟᱱᱟ ᱾

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱨᱮ, ᱦᱚᱱᱚᱛ ᱨᱮᱱᱟᱜ ᱕᱑.᱓᱑% ᱦᱚᱲ ᱮᱞ ᱫᱚ ᱵᱷᱳᱡᱽᱯᱩᱨᱤ ᱨᱚᱲ, ᱔᱖.᱔᱘% ᱫᱚ ᱦᱤᱱᱫᱤ ᱨᱚᱲ ᱟᱨ ᱒.᱒᱒% ᱫᱚ ᱩᱨᱫᱩ ᱨᱚᱲ ᱞᱮᱠᱟᱛᱮ ᱵᱟᱰᱟᱭ ᱧᱟᱢ ᱞᱮᱱᱟ ᱛᱟᱦᱮᱸᱫ ᱾

ᱵᱷᱳᱡᱽᱯᱩᱨᱤ ᱫᱚ ᱜᱳᱨᱚᱠᱷᱯᱩᱨ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱠᱮᱛᱷᱤ ᱨᱮᱱᱟᱜ ᱵᱷᱳᱡᱽᱯᱩᱨᱤ ᱯᱟᱥᱱᱟᱣ ᱫᱚ ᱵᱷᱳᱡᱽᱯᱩᱨᱤ ᱯᱟᱹᱨᱥᱤ ᱨᱮᱱᱟᱜ ᱞᱚᱠᱟᱞ ᱪᱤᱠᱤ ᱠᱟᱱᱟ ᱾

ᱠᱟᱹᱣᱰᱤ ᱟᱹᱨᱤ
᱒᱐᱐᱐ ᱥᱮᱨᱢᱟ ᱨᱮᱱᱟᱜ ᱮᱛᱚᱦᱚᱵ ᱨᱮ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱠᱟᱹᱣᱰᱤ ᱟᱹᱨᱤ ᱯᱚᱱᱚᱛ ᱨᱮᱱᱟᱜ ᱮᱴᱟᱜ ᱢᱩᱬ ᱦᱚᱱᱚᱛ ᱠᱷᱚᱱ ᱠᱚᱢ ᱜᱮ ᱛᱟᱦᱮᱸ ᱠᱟᱱᱟ, ᱢᱮᱱᱠᱷᱟᱱ ᱒᱐᱑᱔ ᱥᱮᱨᱢᱟ ᱠᱷᱚᱱ ᱜᱳᱨᱚᱠᱷᱯᱩᱨ ᱦᱚᱱᱚᱛ ᱨᱮ ᱟᱹᱰᱤ ᱱᱟᱯᱟᱭ ᱛᱮ ᱵᱷᱟᱹᱞᱟᱹᱭ ᱮᱛᱚᱦᱚᱵ ᱮᱱᱟ ᱟᱨ ᱱᱚᱣᱟ ᱨᱮᱱᱟᱜ ᱠᱟᱹᱣᱰᱤ ᱟᱹᱨᱤ ᱦᱚᱸ ᱵᱟᱹᱲᱛᱤ ᱮᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮ ᱜᱳᱨᱚᱠᱷᱯᱩᱨ ᱰᱮᱵᱽᱞᱚᱯᱢᱮᱱᱴ ᱚᱴᱚᱨᱤᱴᱤ (ᱜᱤᱰᱤᱮ) ᱡᱚᱛᱚ ᱰᱮᱵᱽᱞᱚᱯᱢᱮᱱᱴ ᱯᱨᱚᱡᱮᱠᱴ ᱠᱚᱭ ᱦᱟᱛᱟᱣ ᱮᱫᱟ ।

ᱡᱟᱛᱟᱜ
ᱜᱤᱛᱟ ᱯᱨᱮᱥ 
ᱜᱳᱨᱚᱠᱷᱯᱩᱨ ᱢᱩᱱᱫᱤᱨ 
ᱥᱚᱦᱤᱫᱽ ᱟᱥᱯᱷᱟᱠᱭᱩ ᱩᱞᱟᱦ ᱠᱷᱟᱱ ᱯᱨᱟᱱᱤ ᱩᱫᱽᱭᱚᱱ ᱟᱨ ᱜᱳᱨᱚᱠᱷᱯᱩᱨ ᱡᱩᱞᱳᱡᱤᱠᱟᱞ ᱵᱟᱜᱟᱱ 
ᱪᱚᱣᱨᱤ ᱪᱚᱣᱨᱟ ᱜᱷᱚᱴᱚᱱ ᱢᱮᱢᱚᱨᱤᱭᱟᱞ

ᱦᱮᱡ ᱥᱮᱱ
ᱜᱳᱨᱚᱠᱷᱯᱩᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱥᱮᱪᱮᱫ
ᱜᱳᱨᱚᱠᱷᱯᱩᱨ ᱦᱚᱱᱚᱛ ᱫᱚ ᱫᱤᱱ ᱫᱮᱭᱟᱞ ᱩᱯᱚᱫᱷᱭᱟᱭ, ᱜᱳᱨᱚᱠᱷᱯᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱢᱚᱫᱚᱱ ᱢᱳᱦᱚᱱ ᱢᱟᱞᱵᱷᱤᱭ ᱴᱮᱠᱱᱚᱞᱚᱡᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱢᱚᱦᱟ ᱭᱚᱜᱤ ᱜᱩᱨᱩ ᱜᱳᱨᱚᱠᱷᱱᱟᱛᱷ ᱟᱭᱩᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱞᱮᱠᱟᱱ ᱥᱚᱨᱠᱟᱨ ᱦᱚᱛᱮᱛᱮ ᱪᱟᱪᱞᱟᱣ ᱟᱠᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ ᱨᱮᱱᱟᱜ ᱚᱲᱟᱜ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱢᱤᱫ ᱯᱨᱟᱭᱵᱷᱮᱴ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱦᱚᱸ ᱢᱮᱱᱟᱜᱼᱟ ᱡᱟᱦᱟᱸᱭᱟᱜ ᱧᱩᱛᱩᱢ ᱫᱚ ᱢᱚᱦᱟᱭᱚᱜᱤ ᱜᱳᱨᱚᱦᱱᱟᱛᱷ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ ᱾ ᱱᱚᱶᱟ ᱨᱮ ᱵᱟᱨᱭᱟ ᱢᱮᱰᱤᱠᱟᱞ ᱠᱚᱞᱮᱡᱽ ᱢᱮᱱᱟᱜᱼᱟ, ᱡᱟᱦᱟᱸᱭᱟᱜ ᱧᱩᱛᱩᱢ ᱫᱚ ᱵᱟᱵᱟ ᱨᱟᱜᱷᱚᱵᱽ ᱫᱟᱥ ᱢᱮᱰᱤᱠᱟᱞ ᱠᱚᱞᱮᱡᱽ ᱟᱨ ᱚᱞ ᱤᱱᱰᱤᱭᱟ ᱤᱱᱥᱴᱤᱴᱭᱩᱴ ᱚᱯᱷ ᱢᱮᱰᱤᱠᱟᱞ ᱥᱟᱭᱤᱱᱥ, ᱜᱳᱨᱚᱠᱷᱯᱩᱨ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ




ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ